Anexa nr. 4

la Ordinul IFPS

nr.521 din 23.06.2015

**INSTRUCŢIUNE**

**privind modul de întocmire şi prezentare a Informației pe taxele**

**pentru folosirea zonei drumului public și/sau zonelor de protecție a acestuia din afara perimetrului localităților (Forma ITFZD 15)**

**I. ASPECTE GENERALE**

**1.** Informația pe taxele pentru pentru folosirea zonei drumului public și/sau zonelor de protecție a acestuia din afara perimetrului localităților (Forma ITFZD 15) (în continuare - Informația) se prezintă de către organul abilitat al administrației publice centrale, care conform alin. (5) art. 356, alin. (5) art. 361 și alin. (3) art. 366 al Codului fiscal, au responsabilități de prezentare a informației privind subiecții impunerii și sumele calculate și achitate la taxele specificate în Capitolul 5, Capitolul 6 și Capitolul 7 al Titlului IX din Codul fiscal.

**2.** În Informație organul abilitat al administrației publice centrale, în mod obligatoriu, trebuie să indice:

1) codul fiscal al organului abilitat care prezintă Informația;

2) denumirea organului abilitat care prezintă Informația;

3) codul localităţii unde este înregistrat sediul organului abilitat care prezintă Informația – cod unic de identificare (4 semne) conform Clasificatorului unităţilor administrativ-teritoriale al Republicii Moldova (CUATM);

4) inspectoratul fiscal de stat teritorial în raza căruia este înregistrat organul abilitat;

5) data prezentării Informației (se reflectă data prezentării Inspectoratului fiscal de stat teritorial);

6) perioada fiscală – Informația (Forma ITFZD 15) se prezintă trimestrial pînă la data de 25 a lunii următoare trimestrului de gestiune. Perioada fiscală se completează cu un cod, care are următoarea structură: P/N/AAAA (unde P – este codul perioadei fiscale care obține valoarea T; N – numărul trimestrului; AAAA – anul. Spre exemplu, pentru trimestrul II al anului 2015 codul perioadei fiscale va avea următoarea structură – T/02/2015);

7) semnăturile autentificate prin ștampilă ale persoanelor responsabile – conducătorul organului abilitat.

**II. Completarea tabelului Informației pe taxele**

**pentru folosirea zonei drumului public și/sau zonelor de protecție a**

**acestuia din afara perimetrului localităților (Forma ITFZD 15)**

**3.** În tabelul Informației privind taxele pentru folosirea zonei drumului public și/sau zonelor de protecție a acestuia din afara perimetrului localităților (Forma ITFZD 15) se indică:

1) în col.1 – numărul de ordine al subiecților impunerii;

2) în col.2 – codul fiscal al subiecților impunerii;

3) în col.3 – denumirea subiectului impunerii;

4) în col.4 – data eliberării autorizației pentru efectuarea lucrărilor de construcție și montaj în zonele drumului public și/sau zonele de protecție a acestuia din afara perimetrului localităților, conform Anexei nr. 5 la Titlul IX al Codului fiscal;

5) în col.5 – suma taxei *pentru folosirea zonei drumului public și/sau zonelor de protecție a acestuia din afara perimetrului localităților pentru efectuarea lucrărilor de construcție și montaj*, calculată de către organul abilitat al administrației publice centrale (se indică în lei);

6) în col.6 – suma taxei *pentru folosirea zonei drumului public și/sau zonelor de protecție a acestuia din afara perimetrului localităților pentru efectuarea lucrărilor de construcție și montaj*, achitată de către subiectul impunerii (se indică în lei);

7) în col.7 – data eliberării de către organul abilitat al administrației publice centrale autorizației de amplasare a publicității exterioare în zonele drumului public și/sau zonele de protecție a acestuia din afara perimetrului localităților, conform Anexei nr. 6 la Titlul IX al Codului fiscal;

8) în col.8 – suma taxei *pentru folosirea zonei drumului public și/sau zonelor de protecție a acestuia din afara perimetrului localităților pentru amplasarea publicității exterioare*, calculată de către organul abilitat al administrației publice centrale (se indică în lei);

9) în col.9 – suma taxei *pentru folosirea zonei drumului public și/sau zonelor de protecție a acestuia din afara perimetrului localităților pentru amplasarea publicității exterioare*, achitată de către subiectul impunerii (se indică în lei);

10) în col.10 – data eliberării autorizației de amplasare a obiectivelor de prestare a serviciilor rutiere în zonele drumului public și/sau zonele de protecție a acestuia din afara perimetrului localităților, conform Anexei nr. 6 la Titlul IX al Codului fiscal;

11) în col. 11 - suma taxei *pentru folosirea zonei drumului public și/sau zonelor de protecție a acestuia din afara perimetrului localităților pentru amplasarea obiectivelor de prestare a serviciilor rutiere*, calculată de către organul abilitat al administrației publice centrale (se indică în lei);

12) în col. 12 - suma taxei *pentru folosirea zonei drumului public și/sau zonelor de protecție a acestuia din afara perimetrului localităților pentru amplasarea obiectivelor de prestare a serviciilor rutiere*, achitată de către subiectul impunerii (se indică în lei);

În coloanele 13 și 14 se reflectă informația cu privire la autorizațiile retrase, care au fost eliberate în perioadele precedente.

13) în col. 13 – data retragerii de către organul abilitat al administrației publice centrale a autorizației de amplasare a publicității exterioare în zonele drumului public și/sau zonele de protecție a acestuia din afara perimetrului localităților, conform Anexei nr. 6 la Titlul IX al Codului fiscal;

14) în col.14 – data retragerii de către organul abilitat al administrației publice centrale a autorizației de amplasare a obiectivelor de prestare a serviciilor rutiere în zonele drumului public și/sau zonele de protecție a acestuia din afara perimetrului localităților, conform Anexei nr. 6 la Titlul IX al Codului fiscal.

15) În caz de necesitate, numărul de rînduri poate fi majorat.

***Remarcă:*** În tabelul Informației indicii se reflectă pentru perioada gestionară (fără cumulare anuală).